ABDURAUF FITRAT

(1886–1938)

«GO‘ZALIM, BEVAFO GULISTONIM...»

Go‘zalim, bevafo gulistonim, Bog‘i umrimda toza rayhonim, G‘am-u qayg‘ularim hujumindan Sen eding mehribon nigahbonim. Meni behuda tashlading-ketding, Nega o‘ldirmading-da, tark etding.

Kel, gulim, kel, ayoqingg‘a yiqilay, Bir zamon qo‘y: to‘lib-toshib yig‘lay. Qo‘y, biroz qo‘yki, xoki poyingni Surmadek yoshli ko‘zuma suray.

Ketma, tur, tingla arzi holimni, Arz etay holi purmalolimni.

Qani ul damki, sen eding yorim, Munisim, hamdamim, madadkorim. Sening og‘ushi iltifotingda

Rohat etmishdi jismi bemorim. Meni behuda tashlading-ketding, Nega o‘ldirmading-da, tark etding.

Kel, ayoqingg‘a qon bo‘lub to‘kulay, Bir nafas dardi hajrdan qutulay.

Kel, go‘zal dilbarim, kel, sochingni Bir taray, bir o‘pay-da, so‘ngra...

Meni behuda tashlading-ketding, Nega o‘ldirmading-da, tark etding.